Infineon Technologies

Infineon Technologies AG er et tysk IT-selskap som produserer halvlederkomponenter, programvare og systemer  for energieffektivisering, fast og mobil telekommunikasjon, samt løsninger for sikkerhetsindustrien. Det ble dannet i april 1999 da halvlederproduksjonen i Siemens AG ble spunnet ut og organisert i et eget selskap. Infineon var representert i Norge gjennom eierskapet av Sensonor fra 2003 til 2009.

Hovedproduktet er integrerte kretser for minnekomponenter, andre elektroniske komponenter, og styringssystemer. Selskapet produserer også mikroprosessorer og smartkortteknologi.

Selskapet har hovedkvarter i forstaden Neubiberg utenfor München, og hadde 46 700 ansatte (per 2020) – hvorav rundt 6 000 innen forskning og utvikling.

1. mai 2006 ble minnebrikke-produksjonen skilt ut i et eget selskap – Qimonda AG – som har 13 500 ansatte internasjonalt.

Referanser

Eksterne lenker


Kategori:Tyske IT-selskaper
Kategori:München
Kategori:Etableringer i 1999
Kategori:Næringsliv i Bayern
Kategori:Selskaper notert på Frankfurt-børsen